 Wasiirka wasaaradda xidhiidhka goleyaasha iyo arrimaha Distoorka, Mudane Maxamuud Xaaji Aadan Cilmi oo halkaas ka hadlay, ayaa ku dheeraaday, sida ay wasaarad ahaan uga goan tahay inay kulankan ka helaan qorshe midho-dhal ah oo qaranka dani ugu jirto, waxaana uu sharraxay muhiimadda ay wasaaraddani qaranka ugu fadhido, waxaana isaga oo arrimahaas ka hadlaya uu yidhi, Waxaanu urursan doonnaa talooyinka iyo soo jeedimaha wanaagsan ee kulankan kasoo bixi doona, hawsha wasaaradduna waa xidhiidhka goleyaasha iyo arrimaha Distoorka, taas oo macnaheedu yahay horumarinta Distoorka iyo shuruucda ka farcamaysa oo horseed u ah dhammaanba horumarka qaranka, waxaana waajib ah inaynu dhammaanteed isugu wada tagno oo ka wada-tashanno meelmarinta iyo kor u qaadista sarraynta sharciga, bulshadeena iyo hayadaha kala duwan ee qaranka aynu barno Distoorka iyo shuruucdiisa, si ay u fududaato u hoggaansanka sharcigu. 